pythainlp/thai-wiki-dataset-v4 huggingface dataset:
สวนสาธารณะแฮนค็อก

สวนสาธารณะแฮนค็อก  เป็นสวนสาธารณะของเมืองในชุมชนมิราเคิลไมล์ (Miracle Mile) ของย่านวิลเชียร์ ในลอสแองเจลิส รัฐแคลิฟอร์เนีย
จุดดึงดูดของสวนสาธารณะแฮนค็อก ซึ่งเป็นหนึ่งในสถานที่ท่องเที่ยวยอดนิยมในลอสแองเจลิส ได้แก่ บ่อน้ำมันดินลาเบรอา (La Brea Tar Pits) พิพิธภัณฑ์การสำรวจจอร์จ ซี เพจ (George C. Page Museum of La Brea Discoveries) ที่อยู่ติดกัน ซึ่งจัดแสดงฟอสซิลของสัตว์เลี้ยงลูกด้วยนมก่อนประวัติศาสตร์ จากยุคน้ำแข็ง ที่พบในหลุมน้ำมันดินเหล่านั้น และพิพิธภัณฑ์ศิลปะเทศมณฑลลอสแองเจลิส (LACMA) ซึ่งเป็นพิพิธภัณฑ์ศิลปะที่ใหญ่ที่สุดแห่งหนึ่งทางฝั่งตะวันตกของอเมริกา
ลักษณะทางภูมิศาสตร์.
สวนสาธารณะแฮนค็อกมีพื้นที่เปิดโล่งในเมืองและพื้นที่ภูมิทัศน์สำหรับการเดิน การปิกนิก และพักผ่อนหย่อนใจอื่น ๆ ตั้งอยู่บนถนนวิลเชียร์ และทางตะวันออกของถนนแฟร์แฟกซ์ สวนสาธารณะแฮนค็อกทอดข้ามเขตกลางเมืองและพิพิธภัณฑ์ 2 แห่ง และสวนสาธารณะแฮนค็อกไม่ได้รวมอยู่ในย่านชุมชนแฮนค็อกพาร์ค ที่อยู่ห่างออกไปประมาณ ในทางทิศตะวันออกเฉียงเหนือ 
สวนสาธารณะแห่งนี้เป็นที่ตั้งของ บ่อน้ำมันดินลาเบรอา พิพิธภัณฑ์การสำรวจจอร์จ ซี เพจซึ่งดูแลโดยพิพิธภัณฑ์แห่งชาติ ณ เทศมณฑลลอสแอนเจลิส (Natural History Museum of Los Angeles County) และพิพิธภัณฑ์ศิลปะเทศมณฑลลอสแอนเจลิส (LACMA) และสวนประติมากรรม 
ประวัติ.
สวนสาธารณะแฮนค็อก (Hancock Park) ถูกสร้างขึ้นในปีพ. ศ. 2467 เมื่อ George Allan Hancock บริจาคพื้นที่ 23 เอเคอร์ของไร่แฮนค็อก (Hancock Ranch) ให้กับ County of Los Angeles โดยมีเงื่อนไขว่าอุทยานจะได้รับการอนุรักษ์และจัดแสดงฟอสซิลอย่างเหมาะสม 
สวนแห่งนี้ได้รับการตั้งชื่อตามผู้บริจาค George Hancock ซึ่งเป็นผู้บุกเบิกอุตสาหกรรมปิโตรเลียมของแคลิฟอร์เนีย ที่ตระหนักถึงความสำคัญทางวิทยาศาสตร์ของฟอสซิลที่พบในแหล่งบ่อน้ำมันดิน เขาได้รับมรดก"ไร่ลาเบรอา"ที่มีเนื้อที่ 3,000 เอเคอร์ในปีพ.ศ. 2426 ซึ่งครอบคลุมกลุ่มบ่อน้ำมันลาเบรอา และได้พบกระดูกสัตว์เมื่อขุดหาน้ำมันในบ่อเหล่านี้่ 
จนกระทั่งในปีพ. ศ. 2418 กระดูกที่พบในคราบยางมะตอยธรรมชาติถือเป็นแหล่งรวมซากดึกดำบรรพ์ที่สำคัญของประเทศ โดยเฉพาะสัตว์เลี้ยงลูกด้วยนมพื้นเมืองโบราณในภูมิภาค ในปีนั้นเอง วิลเลียม เดนตัน (นักวิทยาศาสตร์) ได้ตีพิมพ์บทความที่กล่าวถึงการค้นพบซากสัตว์ที่ได้สูญพันธุ์ ที่"ไร่ลาเบรอา"เป็นครั้งแรก 
จนกระทั่งปีพ. ศ. 2444 ซากดึกดำบรรพ์จากพื้นที่นี้ได้รับการศึกษาอย่างละเอียดโดย "วิลเลียม วอร์เรน ออร์คัตต์" นักธรณีวิทยาคนสำคัญของลอสแองเจลิสและผู้บุกเบิกการทำปิโตรเลียม โดยตรวจซากดึกดำบรรพ์ที่เขาสำรวจเก็บด้วยตนเอง ออร์คัตต์ได้รวบรวมซากดึกดำบรรพ์ต่าง ๆ ได้แก่ กระดูกของเสือเขี้ยวดาบ หมาป่าโลกันต์ สลอธยักษ์ และซากดึกดำบรรพ์อื่น ๆ จากแหล่งโบราณคดีบ่อน้ำมันลาเบรอา ทำให้ชุมชนวิทยาศาสตร์หันมาสนใจคุณค่าของบ่อน้ำมันดินลาเบรอา (La Brea Tarpits) เพื่อการทำความเข้าใจสัตว์และพืชในยุค Pleistocene ตอนปลายของอเมริกาเหนือ ในท้ายสุด ออร์คัตต์ได้บริจาคซากดึกดำบรรพ์ที่เขาสะสมให้กับ John Campbell Merriam จากมหาวิทยาลัยแคลิฟอร์เนีย 
อุทยานแห่งนี้ได้รับการขึ้นทะเบียนเป็น สถานที่สำคัญทางประวัติศาสตร์ของแคลิฟอร์เนียหมายเลข 170 บ่อน้ำมันลาเบรอายังได้รับการขึ้นทะเบียนเป็น สถานที่สำคัญทางธรรมชาติแห่งชาติของสหรัฐอเมริกา 
เครื่องหมายสถานที่สำคัญทางประวัติศาสตร์ของแคลิฟอร์เนีย.
ป้ายสถานที่สำคัญทางประวัติศาสตร์ของแคลิฟอร์เนียหมายเลข 170 ณ แหล่งโบราณคดีบ่อน้ำมันดินลาเบรอา เขียนอธิบายดังนี้
แพร์-อูโลฟ อาร์วิดซอน

แพร์-อูโลฟ อาร์วิดซอน (18 ธันวาคม ค.ศ. 1864 – 30 สิงหาคม ค.ศ. 1947) เป็นนักกีฬายิงปืนชาวสวีเดนที่เข้าแข่งขันในโอลิมปิกฤดูร้อน 1908 และ 1912 จากทั้งหมดแปดรายการ เขาได้รับรางวัลเหรียญเงินในการแข่งไรเฟิลยิงช้า ประเภททีมปี ค.ศ. 1908 และเหรียญทองในปี ค.ศ. 1912 ในการแข่งยิงเป้ากวางวิ่ง แบบซิงเกิลชอต 100 ม.
นินจาครูเซเดอส์

นินจาครูเซเดอส์  เป็นเกมแอ็กชันแบบเลื่อนด้านข้างที่เปิดตัวโดยแซมมีสำหรับระบบแฟมิคอมใน ค.ศ. 1990 ซึ่งผู้เล่นควบคุมหนึ่งในสองนินจาที่ได้รับมอบหมายให้ขัดขวางการรุกรานของเอเลียน โดยเกมนี้ได้รับการเปรียบเทียบกับซีรีส์ "นินจาริวเคนเดน"ของเทคโม
รูปแบบการเล่น.
"นินจาครูเซเดอส์"เป็นเกมแอ็กชันแบบเลื่อนด้านข้างที่สามารถเล่นได้โดยผู้เล่นสูงสุดสองคนพร้อมกัน เกมนี้มีอาวุธสี่อย่างที่ผู้เล่นสามารถหยิบและใช้ได้ในระหว่างเกม ได้แก่ ดาวกระจาย, คูซาริงามะ, โบ และดาบ อาวุธแต่ละชนิดมีรูปแบบที่เป็นเอกลักษณ์และความสามารถในการแปลงร่าง ดาวกระจายให้ความสามารถในการแปลงร่างเป็นเสือ ซึ่งเร็วที่สุดและกระโดดได้สูงสุด แต่มีระยะโจมตีสั้นที่สุด; คูซาริงามะให้ความสามารถในการแปลงร่างเป็นแมงป่องทะเล ซึ่งสามารถว่ายน้ำได้ดีกว่าร่างอื่น ๆ แต่เคลื่อนที่ได้ช้ามากบนบก; โบให้ความสามารถในการแปลงร่างเป็นเหยี่ยว ซึ่งมีความสามารถในการบินเหนือทุกสิ่ง แต่ไม่สามารถโจมตีได้เลย; และสุดท้ายคือดาบที่ให้ความสามารถในการแปลงร่างเป็นมังกร ซึ่งสามารถบินได้อยู่ยงคงกระพัน และสังหารทุกอย่างในการโจมตีครั้งเดียว แต่ผู้เล่นสามารถใช้ความสามารถนี้ได้เพียงครั้งเดียวและในระยะเวลาที่จำกัดเท่านั้น ส่วนดาบเองก็ไม่ค่อยปรากฏในเกม
โครงเรื่อง.
ในอนาคตอันใกล้ กองกำลังของผู้รุกรานจากต่างดาวกำลังสร้างความหายนะให้กับโลกจากอวกาศนอกโลกที่ไกลที่สุด ภัยคุกคามใหม่นี้แข็งแกร่งกว่าการป้องกันที่ทรงพลังที่สุดของพวกเรา และพิสูจน์แล้วว่าไม่สามารถหยุดยั้งได้ ในประเทศญี่ปุ่น นักรบนินจาผู้กล้าหาญได้ลุกขึ้นจากเงามืดเพื่อต่อสู้กับผู้รุกรานจากต่างดาว แต่ในที่สุด ก็ถูกขับไล่ไสส่งออกไปในขณะที่ภัยคุกคามเข้าควบคุมบ้านเกิดของพวกเขา นินจาบางส่วนหลบหนีออกจากญี่ปุ่นและกระจัดกระจายไปยังดินแดนห่างไกลทั่วโลก แต่ความปรารถนาของพวกเขาคือจะยึดคืนดินแดนของพวกเขา และบดขยี้ความบ้าคลั่งของศัตรู โดยมีการตัดสินใจว่านินจาสองคน ซึ่งคือทาลอนและเบลด ที่จะถูกส่งไปทำลายความชั่วร้าย
การตอบรับ.
เว็บไซต์เอ็นอีเอสเพลเยอร์อ้างว่าความเร็วและความคาดเดาไม่ได้ของตัวละครศัตรูของเกมเป็นสิ่งที่นำไปสู่ความหายนะครั้งใหญ่ที่สุดของเกม ซึ่งบังคับให้ผู้เล่นพึ่งพาการท่องจำมากเกินไปในด่านต่อมา
วิชาญ เกิดวิชัย

นายแพทย์วิชาญ เกิดวิชัย คณบดีวิทยาลัยการแพทย์แผนตะวันออก มหาวิทยาลัยรังสิต
ประวัติ.
นายแพทย์วิชาญ เกิดวิชัย เกิดเมื่อวันศุกร์ที่ 2 กุมภาพันธ์ พ.ศ. 2494 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
ชีวิตครอบครัว.
นายแพทย์วิชาญ เกิดวิชัย สมรสกับ นางยุพาพร เกิดวิชัย ข้าราชการบำนาญ สังกัดกระทรวงสาธารณสุข โดยมีบุตรสาวเพียงคนเดียวคือ
การศึกษา.
สำเร็จการศึกษาชั้นมัธยมศึกษาโรงเรียนเตรียมอุดมศึกษา ในปี พ.ศ. 2510 สำเร็จการศึกษาปริญญาตรีหลักสูตรแพทยศาสตรบัณฑิต และวุฒิบัตรประสาทศัลยศาสตร์ จากคณะแพทยศาสตร์โรงพยาบาลรามาธิบดี มหาวิทยาลัยมหิดล ในปี พ.ศ. 2516 และในปี พ.ศ. 2520 ตามลำดับ ต่อมาสำเร็จการศึกษาระดับปริญญาตรีใบที่ 2 หลักสูตรบริหารธุรกิจบัณฑิต สาขาวิชาการบริหารทั่วไป จากมหาวิทยาลัยรามคำแหง ในปี พ.ศ. 2529 และในปีถัดมา ได้สำเร็จการศึกษาระดับปริญญาตรีใบที่ 3 หลักสูตรสาธารณสุขศาสตรบัณฑิต สาขาวิชาบริหารสาธารณสุข จากมหาวิทยาลัยสุโขทัยธรรมาธิราช 
การรับราชการ.
เริ่มรับราชการครั้งแรกในตำแหน่ง ประสาทศัลยแพทย์ โรงพยาบาลสระบุรี จังหวัดสระบุรี เมื่อปี พ.ศ. 2520 ต่อมาในปี พ.ศ. 2528 ได้รับการแต่งตั้งเป็นหัวหน้าฝ่ายวิชาการ และรองผู้อำนวยการฝ่ายการแพทย์ ในปี พ.ศ. 2531 ต่อมาย้ายมารับราชการในตำแหน่ง ผู้อำนวยการโรงพยาบาลเบตง จังหวัดยะลา ในปี พ.ศ. 2537 และในปีถัดมาย้ายมารับราชการในตำแหน่ง ผู้อำนวยการโรงพยาบาลเสนา จังหวัดพระนครศรีอยุธยา ต่อมาในปี พ.ศ. 2542 ย้ายมารับราชการในตำแหน่ง ผู้อำนวยการโรงพยาบาลสมุทรปราการ จังหวัดสมุทรปราการ จนกระทั่งย้ายมารับราชการในตำแหน่ง ผู้อำนวยการโรงพยาบาลเจ้าพระยาอภัยภูเบศร จังหวัดปราจีนบุรี ในปี พ.ศ. 2545 และรับราชการเรื่อยมาจวบจนเกษียณอายุราชการในปี พ.ศ 2554 จากนั้นได้รับการแต่งตั้งจากสภามหาวิทยาลัยบูรพา ให้ดำรงตำแหน่ง คณบดีคณะการแพทย์แผนไทยอภัยภูเบศร มหาวิทยาลัยบูรพา และในปี พ.ศ. 2563 ได้รับการแต่งตั้งดำรงตำแหน่ง คณบดีวิทยาลัยการแพทย์แผนตะวันออก มหาวิทยาลัยรังสิต
ปุ่มแดง (โทรทัศน์ระบบดิจิทัล)

ปุ่มแดง  เป็นปุ่มกดบนรีโมตคอนโทรลสำหรับกล่องรับสัญญาณโทรทัศน์ระบบดิจิทัลบางรุ่นในสหราชอาณาจักร ออสเตรเลีย เบลเยียม ฮ่องกง มาเลเซีย ไทย และสำหรับไดเร็คทีวีและคอมคาสต์ในสหรัฐ ใช้สำหรับบริการโทรทัศน์เชิงโต้ตอบ เมื่อมีการออกอากาศรายการเชิงโต้ตอบ ไอคอนกดปุ่มแดงจะปรากฏบนหน้าจอโทรทัศน์
จีเกา

โรดรีกู ฌูนีโยร์ เปาลา ซิลวา (เกิดวันที่ 7 พฤษภาคม ค.ศ. 1988 ที่ดูกีจีกาเชียส) หรือ จีเกา  เป็นนักฟุตบอลชาวบราซิลที่เล่นในตำแหน่งกองหลัง เขาเคยเล่นให้แก่บุรีรัมย์ ยูไนเต็ด ในไทยลีก ฤดูกาล 2563–64 และฤดูกาล 2564–65
สโมสรอาชีพ.
ฟลูมีเน็งซี.
จีเกาได้เล่นให้แก่ฟลูมีเน็งซีระหว่าง ค.ศ. 2009 ถึง 2013 เขาลงเล่นนัดแรกให้แก่สโมสรในนัดที่เสมอกับเนาชีกู โดยลงเล่นเป็นตัวจริงครบ 90 นาที ฤดูกาลแรกกับสโมสร เขาลงเล่นในลีก 8 นัดแต่ทำประตูไม่ได้ เขาลงเล่นนัดแรกในฤดูกาล 2010 ในนัดที่พบกับเซอารา แต่ทีมของเขาแพ้ด้วยประตูเดียว เขาได้ลงเล่นในลีกให้แก่สโมสรอีกสามนัด ได้แก่นัดที่พบกับอาตแลชีกูโกยานีเย็งซี, อาตแลชีกูมีเนย์รู และวีตอเรีย ต่อมาในฤดูกาล 2011 เขาลงเล่น 10 นัดและทำประตูไม่ได้ ระหว่างฤดูกาล เขาได้รับบาดเจ็บจนต้องพักฟื้นสามเดือน ต่อมาในวันที่ 2 พฤศจิกายน ค.ศ. 2011 เขาขยายสัญญากับสโมสรจนถึงเดือนธันวาคม ค.ศ. 2013
บุรีรัมย์ ยูไนเต็ด.
ในวันที่ 9 ธันวาคม ค.ศ. 2020 สโมสรฟุตบอลฟลูมีเน็งซีแถลงว่าได้ปล่อยตัวจีเกาให้แก่สโมสรบุรีรัมย์ ยูไนเต็ด ในไทยลีก เป็นที่เรียบร้อยแล้ว และในปลายเดือนเดียวกันนี้เอง ทางสโมสรได้เปิดตัวจีเกาในฐานะผู้เล่นใหม่ โดยเขาจะสวมเสื้อแข่งขันหมายเลข 26 ต่อมาในวันที่ 3 กุมภาพันธ์ ค.ศ. 2021 จีเกาได้ลงเล่นนัดแรกให้แก่สโมสรในการแข่งขันช้าง เอฟเอคัพ 2020–21 รอบ 16 ทีมสุดท้าย ในนัดที่บุรีรัมย์ออกไปเยือนการท่าเรือ อย่างไรก็ตาม เขาได้รับบาดเจ็บจนต้องถูกเปลี่ยนตัวออกในนาทีที่ 60 สุดท้ายแล้ว หลังจากเสมอกันในเวลา 120 นาทีแบบไร้ประตู บุรีรัมย์เอาชนะด้วยการยิงลูกโทษไปได้ 9–8 ทำให้ผ่านเข้าสู่รอบก่อนรองชนะเลิศได้สำเร็จ
 "ณ วันที่ 4 พฤษภาคม ค.ศ. 2022"
สะบักลอย

อาการสะบักลอย  หรือ สะคาปูลาอะลาทา (scapula alata) เป็นอาการทางการแพทย์ของกระดูกที่ซึ่งกระดูกหัวไหล่หลุดออกจากหลังของผู้ป่วยเมื่ออยู่ในการจัดวางตำแหน่งที่ผิดปกติ
อาการนี้ส่งผลต่อการทำงานที่ต้องใช้ไหล่และแขนของผู้ป่วย เช่น การยก การดัง และการผลักวัตถุที่มีน้ำหนักมาก ในกรณีที่ร้ายแรงมากนั้น อาจส่งผลต่อการใช้ชีวิตประจำวัน เช่นการเปลี่ยนเครื่องแต่งกายและสระผม ชื่อของอาการในภาษาอังกฤษ “winged scapula” นั้นมีที่มาจากลักษณะของหลังที่นูนขึ้นมาที่คล้ายกับปีก อันเกิดจากขอบมีเดียลของกระดูกสะบักติดและพุ่งออกมาบริเวณหลัง อาการสะบักหลุดยังส่งผลต่อการทำงานของกล้ามเนื้อไหล่-แขน อันทำให้การเฟล็กซ์ และ แอ็บดักชั่น ของท่อนบนร่างกายทำได้ลดลง เช่นเดียวกับเกิดความเจ็บปวดและไม่มีแรง
ความรุนแรงและการแสดงออกของอาการชึ้นอยู่กับบุคคลและกล้ามเนื้อและ/หรือเส้นประสาทที่ได้รับผลกระทบ 
ในกรณีส่วนใหญ่ของผู้ป่วย มักเกิดจากความผิดปกติของกล้ามเนื้อเซอร์ราตัสแอนทีเรีย ซึ่งเป็นกล้ามเนื้อที่เกาะอยู่บริเวณขอบด้านมีเดียลของกระดูกสะบัก และโดยปกติมีหน้าที่ยึดกระดูกสะบักเข้ากับซี่โครง นอกจากนี้ยังมีหน้าที่ในการยกแขนเหนือศีรษะเมื่อหดตัว เส้นประสาทลองธอราซิกเป็นเส้นประสาทที่เลี้ยงกล้ามเนื้อเซอร์ราตัสแอนทีเรีย ดังนั้นการเสื่อมสลายหรือการรบกวนเส้นประสาทนี้จะส่งผลให้เกิดอัมพาตของกล้ามเนื้อนี้ และเมื่อเกิดขึ้น จะส่งผลให้กระดูกสบักหลุดออกจากโครงซี่โครง ส่งผลให้เกิดลักษณะอาการแสดงดังที่เผ็นอยู่ ลักษณะอาการแสดงออกนี้จะยิ่งชัดเจนขึ้นหากให้ผู้ป่วต้านทานแรงผลักต่อแขน
อาการปวดประสาทไทรเจมินัล

อาการปวดประสาทไทรเจมินัล หรือ ไทรเจมินัลนีวรอลเกีย (TN หรือ TGN) เป็นโรคที่แสดงอาการปวดระยะยาวที่เกี่ยวข้องกับเส้นประสาทไทรเจมินัล อาการนี้เป็นชนิดหนึ่งของความเจ็บปวดจากพยาธิสภาพของเส้นประสาท และแบ่งออกเป็นสองชินด ได้แก่: ทั่วไป (typical) และ ไม่ทั่วไป รูปแบบทั่วไปนั้นมีอาการคือชุดความเจ็บปวดที่รุนแรง ฉับพลัน และคล้ายการช็อกบนข้างหนึ่งของใบหน้า และค้างอยู่อย่างนั้นเป็นเวลานับวินาทีหรือนาที กลุ่มความเจ็บปวดนี้อาจเกิดขึ้นติดต่อกันเป็นชั่วโมงได้ รูปแบบไม่ทั่วไปมีอาการคือปวดร้อนตลอดเวลาแต่อาการปวดรุนแรงน้อยกว่า การเจ็บปวดอาจถูกกระตุ้นได้จากการสัมผัสใบหน้า และผู้ป่วยอาจมีอาการทั้งแบบทั่วไปและไม่ทั่วไปเกิดขึ้นพร้อมกัน อาการนี้เป็นหนึ่งในความเจ็บป่วยที่มีความเจ็บปวดมากที่สุดในการแพทย์ และมักส่งผลให้เกิดอาการซึมเศร้าในผู้ป่วย
สาเหตุของโรคยังไม่เป็นที่ทราบแน่ชัด แต่เชื่อกันว่าเกิดจากการเสื่อมสลายของไมยีลินที่หุ้มเส้นประสาทไทรเจมินัล รวมถึงอาจเกิดจากการกดทับของเส้นเลือดขณะที่เส้นประสาทเดินทางออกจากก้านสมอง, โรคปลอกประสาทเสื่อมแข็ง, โรคหลอดเลือดสมอง หรืออาการเจ็บปวด สาเหตุที่พบได้น้อยรองลงมา เช่น เนื้องอก หรือ การผิดรูปยองหลอดเลือดแดงและหลอดเลือดดำ
เวอร์จิล แอบโล

เวอร์จิล แอบโล (Virgil Abloh; ; 30 กันยายน 1980 – 28 พฤศจิกายน 2021) เป็นนักธุรกิจ, นักออกแบบและดีเจ ผู้กำกับศิลป์เครื่องแต่งกายบุรุษของหลุยส์ วิตตองตั้งแต่เดือนมีนาคม 2018 กระทั่งเขาเสียชีวิตในปี 2021 แอบโลห์ยังเป็นซีอีโอของตราสินค้าแฟชั่นจากเมืองมิลาน ออฟ-ไวท์ที่เขาก่อตั้งขึ้นเมื่อปี 2013
แอบโลจบการศึกษาด้านสถาปัตยกรรมศาสตร์ และได้เริ่มต้นทำงานด้านแฟชั่นแนวสตรีทแฟชั่นที่ชิคาโก ก่อนจะเข้าอินเทิร์นที่เฟนดีในปี 2009 คู่กับแรปเปอร์ คานเย เวสต์ แอบโลเป็นชาวอเมริกันที่มีเชื้อสายแอฟริกาคนแรกที่ได้ทำงานเป็นผู้กำกับศิลป์ในบริษัทสินค้าแฟชั่นหรูหราของฝรั่งเศส เขาได้รับการขนานนามโดยนิตยสาร "ไทม์" ให้เป็นหนึ่งใน 100 บุคคลที่ทรงอิทธิพลที่สุดของปี 2018
ในปี 2019 แพทย์วินิจฉัยพบว่าแอบโลป่วยด้วยมะเร็งเซลล์บุผนังหลอดเลือด ซึ่งเป็นมะเร็งที่พบได้ยากและรุนแรง เขาเสียชีวิตจากโรคนี้ในวันที่ 28 พฤศจิกายน 2021 ด้วยวัย 41 ปี
ชีวิตช่วงต้นและการศึกษา.
เวอร์จิล แอบโล เกิดเมื่อวันที่ 30 กันยายน 1980 ที่เมืองร็อกฟอร์ด รัฐอิลลินอย ในครอบครัวผู้อพยพชาวกานา แม่ของเขาเป็นช่างทำเสื้อผ้า ส่วนพ่อของเขาเป็นผู้จัดการในบริษัทสีแห่งหนึ่ง แอบโลเข้าศึกษาในโรงเรียนมัธยมบอยแลนคาธอลิก จบการศึกษาในปี 1998 และจบการศึกษาจากมหาวิทยาลัยวิสคอนซิน-แมดิสันในปี 2002 ด้วยปริญญาวิทยาศาสตร์สาขาวิศวกรรมโยธา เขาได้รับปริญญาสถาปัตยกรรมศาสตร์มหาบัณฑิตจากสถาบันเทคโนโลยีอิลลินอย (IIT) ในปี 2006 ขณะที่แอบโลเรียนอยู่ที่ IIT มีอาคารหนึ่งในวิทยาเขตที่กำลังก่อสร้างอยู่ขณะนั้นซึ่งออกแบบโดยสถาปนิก เรม คูลฮาส อันส่งผลให้เขาเริ่มมีความสนใจในวงการแฟชั่น ขณะที่ศึกษาด้านสถาปัตยกรรมศาสตร์อยู่นั้น แอบโลได้ออกแบบเสื้อยืดและเขียนบทความเกี่ยวกับแฟชั่นและการออกแบบบนบล็อก "เดอะบริลเลียนซ์" (The Brilliance) แอบโลได้พบกับนักดนตรีที่มีชื่อเสียง คานเย เวสต์ ขณะทำงานเกี่ยวกับการพิมพ์อยู่ที่ชิคาโก
รางวัลและเกียรติยศ.
แอบโลได้รับรางวัลใหญ่ครั้งแรกในปี 2011 สำหรับงานออกแบบภาพปกให้กับอัลบัม "วอตช์เดอะโธรน" จากปี 2011 ของเจย์ซี/แคนเย เวสต์ ซึ่งได้รับรางวัลแกรมมีสำหรับหีบห่อแผ่นเสียงยอดเยี่ยม ในปี 2015 แอบโลในนามของออฟ-ไวท์ ℅ เป็นหนึ่งในผู้เข้ารอบสุดท้ายของรางวัลเครือบริษัทแอลวีเอมเอช และเป็นนักออกแบบชาวอเมริกันคนเดียวที่ได้รับการเสนอชื่อสำหรับรางวัลนี้ ผลงานเสื้อยืดของแอบโลที่ได้รับแรงบันดาลใจมาจากนิตยสารการ์ตูนฝรั่งเศส ชาร์ลี เฮบโดชื่อ “War is Not Over!” (สงครามยังไม่จบ!) รวมถึงเครื่องแต่งกายท่อนบนของเขาจากคอลเลกชั่นสตรีปี 2015 เป็นผลงานที่สร้างชื่อเสียงให้กับเขามากที่สุด เขาได้รับรางวัลเออร์บันลูกซ์ (Urban Luxe) ในปี 2017 จากรางวัลแฟชั่นบริเตน และได้รับรางวัลนักออกแบบชายแห่งปีจากจีคิวในปี 2017 โดยเฉพาะจากผลงานของเขาในฐานะผู้กำกับครีเอทีฟของแบรนด์ออฟ-ไวท์ และผลงานร่วมกับไนกี ผลงานร่วม (collaboration) ของแอบโลระหว่างออฟ-ไวท์กับแอร์จอร์แดน “เดอะเท็น” (the Ten) ได้รับรางวัลรองเท้าแห่งปี 2017 และที่ซึ่งเขาได้รับรางวัลนักออกแบบเครื่องประดับแห่งปีเช่นกัน แอบโลมีชื่อปรากฏในรายขื่อของนิตยสาร "ไทม์" ในรายชื่อบุคคลที่ทรงอิทธิพลที่สุดแห่งปี 2018 เป็นหนึ่งในสองนักออกแบบที่มีรายชื่อสำหรับปีนั้น ใน "ไทม์" ฉบับนั้น ศิลปินชาวญี่ปุ่น ทาคาชิ มุราคะมิ ระบุว่าความสำเร็จอันน่าประทับใจของแอบโลได้นำไปสู่รายชื่อของเขาในฐานะบุคคลที่ทรงอิทธิพลมากที่สุด 100 คนของไทม์ในปีนั้น ในเดือนธันวาคม 2018 แอบโลได้รับรางวัลนักประดิษฐ์แนวหน้า (leading innovator) จาก เอบอนีพาวเวอร์ 100 คู่กับ SHAVONE ในปี 2019 แอบโลยังได้รับการเสนอชื่อเป็นนักออกแบบเครื่องแต่งกายบุรุษแห่งปี
ชุดตัวอักษรสากลสำหรับการถอดอักษรภาษาสันสกฤต

ชุดตัวอักษรสากลสำหรับการถอดอักษรภาษาสันสกฤต  หรือ ไอเอเอสที  เป็นระบบการถอดอักษรจากภาษาสันสกฤตและภาษาอื่นของอินเดียเป็นอักษรโรมัน ระบบนี้ได้มาจากระบบการถอดอักษรที่เสนอโดยเซอร์ชาลส์ เทรเวลเยน, วิลเลียม โจนส์, มอเนียร์ มอเนียร์-วิลเลียมส์ และนักวิชาการคนอื่น ๆ และได้รับการตรวจสอบและนำมาใช้โดยคณะกรรมการถอดอักษรแห่งการประชุมใหญ่นักบุรพคดีนานาชาติ ณ เจนีวา ในเดือนกันยายน ค.ศ. 1894
การใช้งาน.
โดยทั่วไป นักวิชาการในระดับอุดมศึกษาใช้ไอเอเอสทีในงานตีพิมพ์ที่มีการอ้างถึงข้อความในภาษาสันสกฤต ภาษาบาลี และภาษาคลาสสิกอื่น ๆ ของอินเดีย
ใน ค.ศ. 2001 ได้มีการเริ่มใช้ระบบมาตรฐานการถอดอักษรสากลสำหรับการถอดอักษรอินเดีย ไอเอสโอ 15919 ซึ่งส่วนใหญ่คล้ายคลึงกับระบบไอเอเอสทียกเว้นความแตกต่างเล็กน้อยบางจุด (เช่น ṃ/ṁ และ ṛ/r̥)
การถอดอักษร.
อักษรของระบบไอเอเอสทีใช้การเปรียบเทียบกับอักษรเทวนาครี ซึ่งสามารถใช้ในการถอดอักษรภาษาสันสกฤต ภาษาฮินดี และภาษาอื่นที่ใช้อักษรเทวนาครี อย่างไรก็ตาม อาจมีความแตกต่างทางสัทวิทยาเกิดขึ้น
การเปรียบเทียบกับไอเอสโอ 15919.
ส่วนใหญ่แล้ว ไอเอเอสทีเป็นส่วนหนึ่งของไอเอสโอ 15919 ยกเว้นแต่ความแตกต่างเล็กน้อยบางประการ
ปอร์เกโนเตกายัส?

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ปอร์เกโนเตกายัส? (""; แปลว่า "ทำไมนายถึงไม่หุบปากซะ?") เป็นวลีที่สมเด็จพระราชาธิบดีฆวน การ์โลสที่ 1 แห่งสเปนตรัสต่อว่าอูโก ชาเบซ ประธานาธิบดีเวเนซุเอลา ในการประชุมสุดยอดไอบีโร-อเมริกาเมื่อ พ.ศ. 2550 ที่ซานเตียโก ประเทศชิลี เนื่องจากชาเบซพูดขัดโฆเซ ลุยส์ โรดริเกซ ซาปาเตโร นายกรัฐมนตรีสเปนที่กำลังกล่าวสุนทรพจน์อยู่หลายครั้ง
วลีนี้ได้รับความสนใจจากทั่วโลกเพียงชั่วข้ามคืน จนเกิดกระแสตอบรับด้านความบันเทิง โดยมีผู้นำเสียงวลีของพระองค์ไปใช้เป็นเสียงเรียกเข้าในโทรศัพท์มือถือ รวมถึงปรากฏในเสื้อ และยังมีบางคนนำไปใช้เป็นคำทักทายอีกด้วย นอกจากนี้ยังมีการนำไปใช้จดทะเบียนชื่อโดเมนภายใต้ชื่อ porquenotecallas.com ซึ่งมีราคาในอีเบย์สูงถึง 4,600 ดอลลาร์สหรัฐเมื่อวันที่ 16 พฤศจิกายน พ.ศ. 2550
เหตุการณ์.
ในการประชุมสุดยอดไอบีโร-อเมริกาเมื่อวันที่ 10 พฤศจิกายน พ.ศ. 2550 ที่ซานเตียโก ชาเบซได้พูดขัดซาปาเตโรขณะที่เขากำลังกล่าวสุนทรพจน์อยู่หลายครั้ง เนื่องจากต้องการกล่าวหาโฆเซ มาริอา อัซนาร์ ซึ่งเป็นนายกรัฐมนตรีคนก่อนหน้าว่าเป็นพวกฟาสซิสต์ และยังกล่าวหาว่าสนับสนุนความพยายามก่อรัฐประหารเมื่อ พ.ศ. 2545 ในเวเนซุเอลา ซึ่งต้องการโค่นชาเบซให้ลงจากตำแหน่งแต่ไม่สำเร็จ เขากล่าวหาอัซนาร์อย่างรุนแรง ซาปาเตโรจึงออกมาพูดเพื่อปกป้องอัซนาร์ว่า อัซนาร์เป็นนายกรัฐมนตรีที่มาจากการเลือกตั้งตามหลักประชาธิปไตยและเป็นผู้แทนที่ชอบด้วยกฎหมายของประชาชนสเปน
ต่อมาสักครู่ ที่ประชุมได้ปิดเสียงไมโครโฟนของชาเบซ แต่ชาเบซยังพูดขัดต่อ สมเด็จพระราชาธิบดีฆวน การ์โลสที่ 1 จึงทรงหันและตรัสต่อว่าชาเบซว่า "ปอร์เกโนเตกายัส?" โดยมีผู้ชมทั่วไปปรบมือให้พระองค์ และหลังจากนั้นไม่นาน พระองค์ก็ทรงออกจากห้องประชุมไป ระหว่างที่ดานิเอล ออร์เตกา ประธานาธิบดีนิการากัวกำลังกล่าวหารัฐบาลสเปนว่าแทรกแซงการเลือกตั้งภายในประเทศของเขา และกำลังแสดงความไม่พอใจเกี่ยวกับการปรากฏของบริษัทพลังงานสัญชาติสเปนในนิการากัว นับว่าเป็นเหตุการณ์ที่พระมหากษัตริย์สเปนทรงแสดงอาการพิโรธในที่สาธารณะซึ่งไม่เคยเกิดขึ้นมาก่อน
สำหรับกษัตริย์ เหตุการณ์นี้ทำให้เป็นปีที่น่าสะพรึงกลัวสำหรับภาพลักษณ์กษัตริย์ อ้างจากหนังสือพิมพ์ "ลานาซิออน" ของชิลี "เดอะนิวยอร์กไทมส์" อภิปรายว่าเหตุการณ์เผยให้เห็น "ความสัมพันธ์อันซับซ้อนอย่างไม่รู้จบระหว่างสเปนกับบรรดาอดีตอาณานิคม"
สุศรุตะ

สุศรุตะ (ภาษาสันสฤต: सुश्रुत, IAST: "Suśruta", ตรงตัว: "ผู้ฟังมาดี") เป็นแพทย์ชาวอินเดียโบราณผู้เป็นที่รู้จักจากผลงานประพันธ์ "สุศรุตะ-สังหีตา" ซึ่งเป็นหนึ่งในเอกสารที่บันทึกเกี่ยวกับความรู้ทาวการแพทย์ของอินเดียโบราณที่ยังหลงเหลืออยู่และเก่าแก่ที่สุด เป็นรากฐานและพื้นฐานสำคัญของการแพทย์แบบอายุรเวท
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จรกะ

จรกะ (fl. ป. 100 BCE #เปลี่ยนทาง 200 CE) เป็นหนึ่งในบุคคลที่มีบทบาทสำคัญต่ออายุรเวท เป็นที่รู้จักในฐานะผู้แก้ไขและเรียบเรียง  ของตำราการแพทย์ "จรกะสังหีตา"  หนึ่งในงานเขียนที่เป็นพื้นฐานสำคัญต่อการพัฒนาระบบการแพทย์ของอายุรเวท เชื่อกันว่าจรกะเป็นชาวกัศมีร์
ปัสสาวะวัว

ปัสสาวะวัว หรือ โคมูตร คือของเหลวที่เป็นผลผลิตพลอยได้จากเมแทบอลิซึมในวัว มีปรากฏใช้ในการแพทย์ท้องถิ่นของอินเดีย, พม่า, เนปาล และไนจีเรีย ในขณะที่ปัสสาวะวัวและอุจจาระวัวมีประโยชน์ในแง่ของการเป็นปุ๋ย แต่การอ้างว่าทั้งสองอย่างสามารถใช้รักษาโรคได้นั้นปราศจากหลักฐานสนับสนุนทางวิทยาศาสตร์และการแพทย์
ทินจรรยา

ทินจรรยา (dinacaryā; "กิจวัตรประจำวัน") เป็นแนวคิดในการแพทย์แบบอายุรเวทที่เกี่ยวกับวัฏจักรของธรรมชาติและจัดวางกิจกรรมในกิจวัตรประจำวันให้เป็นไปตามวัฏจักรเหล่านี้ อายุรเวทเชื่อว่าการสร้างสมดุลและการเข้าใจวัฏจักรประจำวันนั้นจำเป็นต่อการมีสุขภาพที่ดี ทินจรรยาระบุว่าในแต่ละวันจะมีสองวัฏจักรแห่งความเปลี่ยนแปลงที่กำเนิดขึ้น เกี่ยวข้องกับแนวคิดของโทษะ กิจวัตรที่ทินจรรยาระบุไว้ได้แก่ เวลาตื่นนอน การกำจัดของเสีย การทำความสะอาด การนวด การออกกำลังกาย การอาบน้ำ การทำสมาธิและการสวดมนต์ มื้ออาหาร การเรียน การทำงาน การผ่อนคลาย และการนอน
เชคอีซา อิบน์ อาลี อัลเคาะลีฟะฮ์

เชคอีซา อิบน์ อาลี อัลเคาะลีฟะฮ์ (พ.ศ. 2391–9 ธันวาคม พ.ศ. 2475) ทรงเป็นผู้ปกครองบาห์เรนตั้งแต่ พ.ศ. 2412 จนกระทั่งเสด็จสวรรคต พระนามาภิไธยของพระองค์คือฮาคิมแห่งบาห์เรน พระองค์ทรงเป็นหนึ่งในพระมหากษัตริย์ที่ครองราชย์ยาวนานที่สุดในภูมิภาค ทรงครองราชย์ยาวนานถึง 63 ปี พระองค์ทรงถูกที่ปรึกษาทางการเมืองของบริตชบีบบังคับให้ทรงสละราชสมบัติใน พ.ศ. 2466 แม้ว่า "การสละราชสมบัติ" นี้จะไม่ได้รับการยอมรับจากชาวบาห์เรนซึ่งถือว่าผู้สืบทอดของพระองค์เป็นเพียงมหาอุปราชของฮะมัดจนกระทั่งการเสด็จสวรรคตของเชคอีซาในปี พ.ศ. 2475
แผ่นดินไหวในเปตรีญา พ.ศ. 2563

เมื่อวันที่ 29 ธันวาคม พ.ศ. 2563 เวลาประมาณ 12:20 น. ตามเวลายุโรปกลาง เกิดเหตุแผ่นดินไหวรุนแรงขนาด 6.4 ตามมาตราขนาดโมเมนต์ มีจุดศูนย์กลางอยู่ห่างจากเมืองเปตรีญา ประเทศโครเอเชีย ไปทางทิศตะวันตกเฉียงใต้เฉียงตะวันตกประมาณ 3 กิโลเมตร (1.8 ไมล์) สามารถรู้สึกแรงสั่นสะเทือนได้ทั่วทั้งภาคเหนือของโครเอเชีย เช่นเดียวกับในพื้นที่ส่วนใหญ่ของสโลวีเนีย ออสเตรีย บอสเนียและเฮอร์เซโกวีนา เซอร์เบีย ฮังการี และแม้กระทั่งอิตาลี รายงานเบื้องต้นแสดงให้เห็นว่ามีอาคารหลายหลังพังถล่มในเปตรีญา ความรุนแรงสูงสุดที่รู้สึกได้อยู่ที่ประมาณ VIII ("สร้างความเสียหายอย่างหนัก") ถึง IX ("ทำลายล้าง") ตามมาตราความไหวสะเทือนยุโรป มีผู้เสียชีวิต 7 คน และผู้บาดเจ็บอีกอย่างน้อย 26 คน โดย 6 คนในจำนวนนี้มีอาการสาหัส ดาริงกอ ดุมบอวิช นายกเทศมนตรีเมืองเปตรีญา กล่าวว่าครึ่งหนึ่งของเมืองถูกทำลายจากเหตุแผ่นดินไหวครั้งนี้
ไวทยะ

ไวทยะ (สันสกฤต: เบงกอล: มลยาฬัม:) หรือถอดรูปตรงกับภาษาไทยคำว่า เวทย์ หรือ แพทย์ เป็นคำภาษาสันสกฤตแปลว่า "แพทย์" นอกจากนี้ยังปรากฏคำนี้ใช้ในภาษาอินโด-อารยันอื่น ๆ เช่น ภาษาฮินดี โดยทั่วไปคำนี้ใช้ในประเทศอินเดียเพื่อเรียกบุคคลที่ปฏิบัติอายุรเวท ระบบการแพทย์พื้นถิ่นของอินเดีย ไวทยะอาวุโสหรือไวทยะระดับอาจารย์จะเรียกว่า "ไวทยราช" (Vaidyarāja; แพทยราช) เพื่อเป็นการแสดงความเคารพ ส่วนไวทยะที่สำเร็จการฝึกฝนและร่ำเรียนจากทุกตำราของอายุรเวทรวมถึงเชี่ยวชาญในการรักษาด้วยอายุรเวทจะเรียกว่า "ปรนาจารย์" (Pranaacharya) ราชสกุลในอินเดียบางตระกูลมักมีไวทยะประจำครอบครัว และเรียกว่าเป็น "ราชไวทยะ" (ราชแพทย์)
นามสกุล.
"ไวทยะ" ยังปรากฏใช้เป็นนามสกุลในแถบอินเดียเหนือและตะวันตก บุคคลที่มีชื่อเสียงที่มีนามสกุลนี้ เช่น จินตมัณ วินายก ไวทยะ, อรุณ ศรีธร ไวทยะ, ลักษมัณ ชคันนาถ ไวทยะ, นารายัณ ชคันนาถ ไวทยะ เป็นต้น
สิงห์

สิงห์ เป็นคำยืมจากภาษาสันสกฤต แปลว่าสิงโต อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
แผนลับดับ &quot;ศัตรู&quot;

แผนลับดับ "ศัตรู"  เป็นซีรีส์มังงะญี่ปุ่น แต่งเรื่องโดยลูสบอย และวาดภาพโดยอิโอริ ฟูรูยะ ตีพิมพ์ในนิตยสาร"โชเน็งกังกังรายเดือน" นิตยสารการ์ตูนแนว"โชเน็ง"ของสำนักพิมพ์สแควร์เอนิกซ์ตั้งแต่เดือนพฤษภาคม พ.ศ. 2559 และรวบรวมตีพิมพ์เป็นหนังสือมังงะรวมเล่ม ("ทังโกบง")ุ ถึงเล่มที่ 10 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสดูดิโอบริดจ์ ออกอากาศระหว่างเดือนตุลาคมถึงเดือนธันวาคม พ.ศ. 2563
เรื่องย่อ.
ในอนาคตอันใกล้ สัตว์ประหลาดที่เรียกว่า "ศัตรูของมนุษยชาติ" เริ่มปรากฏตัว ด้วยเหตุนี้เหล่านักเรียนผู้มีพลังพิเศษจึงถูกส่งตัวมายังโรงเรียนบนเกาะร้างกลางทะเลเพื่อเตรียมความพร้อมสำหรับการต่อสู้กับศัตรู ที่โรงเรียนแห่งนี้เหล่านักเรียนจะได้รับสิ่งอำนวยความสะดวกในการใช้ชีวิตจนกว่าจะจบการศึกษา และห้ามไม่ให้มีการติดต่อกับโลกภายนอก วันหนึ่งมีนักเรียนใหม่ชื่อฮิอิรางิ นานะมาที่โรงเรียน มีบุคลิกที่ร่าเริงและเป็นมิตรทำให้สนิทกับเพื่อนในชั้นเรียนได้อย่างรวดเร็ว แต่แท้จริงแล้วนานะเป็นมือสังหารผู้ไร้พลังพิเศษที่รัฐบาลส่งมาแทรกซึมเพื่อลอบสังหารผู้มีพลังพิเศษ ซึ่งรัฐบาลตีตราว่าเป็นศัตรูของมนุษยชาติอย่างแท้จริง
ให้เสียงโดย: 
ตัวละครเอก/ตัวเอกปฏิลักษณ์ของเรื่อง และเป็นหนึ่งในนักเรียนใหม่ของเกาะ อ้างว่ามีความสามารถเป็นการอ่านใจคน มีบุคลิกที่เป็นมิตรและเปิดเผยทำให้สนิทกับคนอื่นได้ง่าย ในความเป็นจริง เธอเป็นมือสังหารผู้ไร้พลังพิเศษที่รัฐบาลส่งมาเพื่อกำจัดนักเรียนผู้มีพลังพิเศษทุกคนอย่างลับ ๆ ตัวตนที่แท้จริงของนานะเป็นคนที่เปี่ยมทักษะ ความฉลาด และความช่างสังเกต ใช้การให้เหตุผลเชิงอนุมานและกลวิธีทางวิศวกรรมสังคมในการซ่อนเร้นตัวตนและหลีกเลี่ยงการถูกเป็นผู้ต้องสงสัย 
ให้เสียงโดย: 
เด็กหนุ่มขี้กลัวจากครอบครัวที่มั่งคั่ง ซึ่งถูกพ่อกดดันให้เป็นผู้นำในทุกที่ ในตอนแรกถูกมองว่าเป็นผู้ไร้พลังพิเศษ แต่ภายหลังได้เผยว่ามีพลังพิเศษเป็นการยกเลิกผลของพลังพิเศษของคนอื่นโดยการสัมผัสตัว
ให้เสียงโดย: 
นักเรียกที่ย้ายเข้าใหม่ผู้ลึกลับซึ่งย้ายเข้ามาโรงเรียนในวันเดียวกับนาะนะ มีพลังพิเศษคือความเป็นอมตะ มีนิสัยเอาแต่ใจและชอบเก็บตัว แต่ก็อยากจะหาเพื่อนและมีความเป็นโอตาคุอยู่บ้าง เป็นคนช่างสังเกตและรับรู้ได้เร็วเช่นเดียวกับนานะ แต่มีทักษะการอนุมานที่ด้อยกว่านานะไปขั้นหนึ่ง เขาเริ่มสงสัยว่านานะมีส่วนเกี่ยวข้องกับการตายของนักเรียน และสืบสวนหาความจริงเบื้องหลังศัตรูของมนุษยชาติหลังน้องสาวของเขามาที่เกาะเดียวกันแล้วหายสาบสูญไปเมื่อห้าปีก่อน 
ให้เสียงโดย: 
เด็กสาวดีใจที่นานะคิดว่าเหมือนกับลูกสุนัข มีพลังพิเศษในการรักษาคนอื่นโดยการเลียที่แผล แต่ไม่สามารถรักษาอาการป่วย มีผลย้อนกลับของพลังพิเศษคืออายุขัยจะหดสั้นลง มีนิสัยไร้เดียงสาที่ให้เธอเชื่อใจนานะอย่างสุดใจ
ญะบัลฟัรวะอ์

ญะบัลฟัรวะอ์ (อักษรโรมัน: Jabal Ferwa) เป็นภูเขาในประเทศซาอุดีอาระเบียที่ตั้งอยู่ใกล้บริเวณ 27° 50' 27" เหนือ 38° 06' 41" ตะวันออก ซึ่งอยู่ทางตะวันตกเฉียงเหนือของตัยมาอ์, ประเทศซาอุดีอาระเบีย สูงกว่าระดับน้ำทะเล
เอาฟ์เซ็ส

เอาฟ์เซ็ส (บางครั้งสะกดเป็น) เป็นเทศบาลในอำเภอไบร็อยท์ รัฐไบเอิร์น ประเทศเยอรมนี
เอาฟ์เซ็สตั้งอยู่ในสวิตเซอร์แลนด์ฟรังโคเนียบน "บัวร์เกินชตราเซอ" ("ถนนสายปราสาท") และ "เบียร์ชตราเซอ" ("ถนนสายเบียร์") ของฟรังโคเนีย เป็นที่รู้จักจากขุนนางตระกูลเอาฟ์เซ็ส สมาชิกคนสำคัญของตระกูลได้แก่ โยพสท์ แบร์นฮาร์ท ฟ็อน เอาฟ์เซส ผู้ก่อตั้ง "เอาฟ์เซซีอานุม" ที่บัมแบร์ค, ฟรีดริชที่ 3 ฟ็อน เอาฟ์เซ็ส เจ้าชายมุขนายกแห่งบัมแบร์ค (ค.ศ. 1421–1431) และฮันส์ ฟ็อน อุนท์ ซู เอาฟ์เซ็ส ผู้ก่อตั้ง "แกร์มานิชเชิสนัทซีโอนาลมูเซอุม" (เดิมมีชื่อว่า "แกร์มานิชเชินมูเซอุมส์") ที่เนือร์นแบร์คใน ค.ศ. 1852
รักแลกภพ

รักแลกภพ เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ เจ เอส แอล โกลบอล มีเดีย กำกับโดย ผอูน จันทรศิริ นำแสดงโดย ธนภัทร กาวิละ , วรรณรท สนธิไชย , อัญชสา มงคลสมัย , ภัณฑิลา วิน ปานสิริธนาโชติ
กมลวรรณ จันทร์ยิ้ม

กมลวรรณ จันทร์ยิ้ม (3 มกราคม พ.ศ. 2539 –) ชื่อเล่น แบม เป็นนักกีฬาเรือใบชาวไทย ชาวจังหวัดชลบุรี เธอจบการศึกษาจากวิทยาลัยนานาชาติ สาขาบริหารธุรกิจ กลุ่มวิชาการจัดการธุรกิจระหว่างประเทศ มหาวิทยาลัยบูรพา รุ่นที่ 57 ด้วยเกียรตินิยมอันดับ 1
เธอเข้าแข่งขันในโอลิมปิกฤดูร้อน 2016 ที่รีโอเดจาเนโรในประเภทเลเซอร์เรเดียลหญิง และเธอยังเป็นสาวไทยคนแรกที่ผ่านเข้ารอบการแข่งโอลิมปิกในกีฬาเรือใบ โดยแต้มเสียสุทธิ 298 คะแนน จบอันดับที่ 38 จากทั้งหมด 44 คน
ประวัติ.
กมลวรรณ จันทร์ยิ้ม เกิดที่อำเภอสัตหีบ จังหวัดชลบุรี เธอเริ่มเล่นกีฬาเรือใบโดยมี พันจ่าเอกจุลพงษ์ จันทร์ยิ้ม ซึ่งเป็นพ่อและนักกีฬาเรือใบเก่าเป็นแรงบันดาลใจ โดยเธอมีลูกพี่ลูกน้องชื่อภูวิช จันทร์ยิ้ม ซึ่งเป็นนักกีฬาเรือใบเช่นเดียวกับลุงของเธอ เธอเริ่มเล่นครั้งแรกที่สัตหีบเมื่อตอนอายุ 8 ขวบ เริ่มเล่นให้กับทีมชาติไทยเมื่อ พ.ศ. 2554 และเล่นซีเกมส์ครั้งแรกในการแข่งขันซีเกมส์ครั้งที่ เมื่อ พ.ศ. 2558 โดยก่อนหน้านี้เธอเล่นให้กับทีมชาติไทยในระดับเยาวชนตอนเธออายุ 11 ปี เธอมีความใฝ่ฝันที่จะเข้าไปเล่นในกีฬาโอลิมปิกฤดูร้อน ทั้งๆที่ตอนแรกเธอไม่ชอบการเล่นเรือใบเลยด้วยซ้ำ แต่เมื่อเธอเล่นได้ดีขึ้นเธอจึงมีทัศนคติที่ดีตามไปด้วย เธอจึงมีความตั้งใจและเชื่อว่าไม่มีอะไรที่ทำไม่ได้ถ้าเราพยายามมากพอ
สุดยอดเลย สคูบี้-ดู!

สุดยอดเลย สคูบี้-ดู!  เป็นการ์ตูนทีวีแอนิเมชันของสหรัฐอเมริกา ผลิตโดยWarner Bros. Animation เป็นการ์ตูนกลับชาติที่สิบสองของ สกูบี้-ดูจากฮันนา-บาร์เบอรา
ชินิ-เอะ

ชินิ-เอะ (#เปลี่ยนทาง แปลว่า "ภาพพิมพ์ที่ระลึก" บางครั้งเรียกเป็น "ภาพแห่งความตาย" หรือ "ภาพผู้เสียชีวิต") เป็นภาพพิมพ์บล็อกไม้ญี่ปุ่น ในรูปแบบ "ภาพอูกิโยะ" ตั้งแต่สมัยเอโดะ (ค.ศ. 1603–1867) จนถึงต้นศตวรรษที่ 20
เมื่อนักแสดงคาบูกิเสียชีวิต ก็จะมีการเผยแพร่ภาพ "ชินิ-เอะ" พร้อมกับกลอนอำลาและชื่อหลังเสียชีวิต
ศิลปินอูกิโยะ มักเป็นผู้วาดภาพผู้เสียชีวิต เพื่อยกย่องเพื่อนร่วมงานหรืออาจารย์ที่เสียชีวิตไปแล้ว
วัดหอมเกร็ด

วัดหอมเกร็ด เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำนครชัยศรี ในหมู่ที่ 4 บ้านหัวไทร ตำบลหอมเกร็ด อำเภอสามพราน จังหวัดนครปฐม
ประวัติ.
วัดหอมเกร็ดเป็นวัดเก่าในสมัยพระบาทสมเด็จพระจุลจอมเกล้าเจ้าอยู่หัว จากหลักฐานเอกสารเก่าของวัดได้แก่ โฉนดที่ดินของวัดได้จดทะเบียนเมื่อปี ร.ศ. 125 ตรงกับปี พ.ศ. 2449 และจากหลักฐานโบราณสถานและโบราณวัตถุที่มีอยู่ในวัด จากหนังสือ "ประวัติวัดหอมเกร็ด" ในสมัยพระบาทสมเด็จพระจุลจอมเกล้าอยู่หัว มีพระธุดงค์รูปหนึ่งเดินทางมาจากมณฑลราชบุรี มีนามว่า หลวงพ่อรุ่ง มาปักกลดอยู่ในบริเวณหมู่ที่ 3 ตำบลหอมเกร็ดปัจจุบัน ชาวบ้านต่างเลื่อมใสจึงได้สร้างวัดและนิมนต์ท่านเป็นเจ้าอาวาส เรียกว่า "วัดไร่" หรือ "วัดบ้านไร่" ต่อมาวัดเกิดความแห้งแล้งและกันดาร ประชาชนจึงได้นิมนต์หลวงพ่อรุ่งมาจำพรรษาอยู่ในที่แห่งใหม่อันเป็นที่ตั้งของวัดหอมเกร็ดในปัจจุบัน
วัดหอมเกร็ดประกาศตั้งวัดเมื่อวันที่ 5 มกราคม พ.ศ. 2425 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ปัจจุบันมีพระครูจารุวัฒนคุณ (เพ้ง จารุวณฺโณ) เป็นเจ้าอาวาสวัด
อาคารเสนาสนะ.
พระอุโบสถมีหลวงพ่อโตเป็นพระประธาน ชาวบ้านนิยมมาขอพรจากหลวงพ่อและมาแก้บนกับหลวงพ่อด้วยขนุนหาบและประทัด เดิมวัดมีเจดีย์มอญ แต่ปัจจุบันได้รับการบูรณะใหม่โดยการสร้างพระเจดีย์ทรงพระปฐมเจดีย์ขนาดย่อครอบไว้ โดยยังคงตำแหน่งเดิมไว้ไม่ได้ขยับย้ายที่ตั้ง
อาคารหอปริยัติธรรมเป็นอาคารขนาดใหญ่ 2 ชั้น ยาวประมาณ 10 ช่วงเสา หลังคาสร้างแบบอาคารยุโรป ทรงจั่วธรรมดา ไม่มีชายคากันสาด มุงกระเบื้องปูน ฝาผนังไม้สักลักษณะสภาพทรุดโทรม ศาลาการเปรียญยกสูงเป็นที่ปฏิบัติธรรมและสวดมนต์ของผู้ปฏิบัติทุกวันอาทิตย์และทำบุญในวันสำคัญต่าง ๆ
วัดชัยมงคล (จังหวัดสมุทรปราการ)

วัดชัยมงคล เป็นวัดราษฎร์สังกัดคณะสงฆ์มหานิกาย ตั้งอยู่ในตำบลท้ายบ้าน อำเภอเมืองสมุทรปราการ จังหวัดสมุทรปราการ
ประวัติ.
วัดชัยมงคลสร้างขึ้นเมื่อประมาณ พ.ศ. 1893 สมัยกรุงสุโขทัยตอนปลายต่อกับสมัยกรุงศรีอยุธยาตอนต้น จากหลักฐานที่กรมศิลปากรสำรวจและขึ้นทะเบียนโบราณวัตถุของวัด ได้รับพระราชทานวิสุงคามสีมาถือว่าได้รับพระราชทานมาแต่เดิมประมาณ พ.ศ. 1893 จัดเป็นวัดแห่งแรกในชุมชนคลองปากน้ำ เดิมชาวเมืองเรียก วัดมอญ โบสถ์ของวัดไม่ได้หันหน้าไปทางทิศตะวันออกอย่างวัดไทยทั่วไป แต่จะหันโบสถ์ไปทางทิศเหนืออันเป็นที่ตั้งของเมืองหงสาวดี ต่อมาได้กลายเป็นวัดร้างเป็นเวลานานจึงขาดการบันทึกประวัติความเป็นมาที่ต่อเนื่อง
ในสมัยสงครามโลกครั้งที่สอง วัดเป็นสถานที่ตั้งของฐานบัญชาการญี่ปุ่น หลังจากที่กองทหารญี่ปุ่นขึ้นที่บางปู มีการสร้างศาลานาวิกโยธินไว้เป็นที่ระลึก ต่อมาได้ถูกย้ายไปสร้างเป็นศาลาพักร้อนมุงสังกะสี วัดยังเคยเป็นลานประหารชีวิตในช่วงที่ยังเป็นวัดร้าง ต่อมาวัดได้รับการพัฒนาในสมัยที่พระมงคลสุนทร (ผล) เป็นเจ้าอาวาส ท่านมีความเชี่ยวชาญทางสมถวิปัสสนา มีวัตถุมงคลที่มีเมตตามหานิยมสูง คือ พระกริ่งชัยมงคลและเหรียญพระชัยมงคล จนในปี พ.ศ. 2477 ได้เปลี่ยนชื่อจากวัดมอญมาเป็น "วัดชัยมงคล"
อาคารเสนาสนะ.
พระอุโบสถกว้าง 7.5 เมตร ยาว 25.15 เมตร ศาลาการเปรียญกว้าง 15.2 เมตร ยาว 36.5 เมตร กุฏิสงฆ์ มณฑป อาคารเรียนพระปริยัติธรรม หอระฆัง ฌาปนสถาน ส่วนปูชนียวัตถุมีพระประธานในพระอุโบสถ พระพุทธบาทจำลองประดิษฐานในมณฑป และเจดีย์ด้านหน้าอุโบสถ 3 องค์
คีช (ประเทศอิหร่าน)

คีช  เป็นเมืองชายฝั่งทางตอนใต้ของประเทศอิหร่าน อยู่ห่างจากเมืองหลักแบนแดร์แอบบอสไปทางตะวันตกประมาณ 230 กิโลเมตร ในการสำรวจสำมะโนประชากรปี พ.ศ. 2549 มีประชากร 20,667 คนจาก 6,163 ครอบครัว เมืองนี้ตั้งอยู่บนเกาะคีช ซึ่งเป็นเขตพิเศษของประเทศอิหร่าน มีท่าอากาศยานนานาชาติคีชอยู่ทางตะวันตกเฉียงใต้ของเมือง
มาลาเอกูลา

มาลาเอกูลา  (จตุรัสแดง) เป็นชื่อเรียกสุสานหลวงกลางกรุงนูกูอาโลฟาในราชอาณาจักรตองงา ประเทศทางตอนใต้ของมหาสมุทรแปซิฟิก สถานที่แห่งนี้เป็นที่ฝังพระบรมศพของพระมหากษัตริย์ตองงาและพระบรมวงศานุวงศ์ที่ใกล้ชิด (พระราชชายา, พระราชสวามี, พระราชบุตร) ส่วนพระบรมวงศานุวงศ์ที่สืบสายห่างออกไปจากสายหลัก เช่น พระภาดา พระภคินี พระชามาดา เป็นต้น จะได้รับการฝังพระบรมศพในบริเวณอื่น พระมหากษัตริย์ในอดีต เช่น ตูอีโตงา จะได้รับการฝังพระบรมศพในลางีที่เมืองมูอา
มาลาเอกูลาตั้งอยู่ทางตอนใต้ของพระราชวังในระยะทางที่ไม่ไกลนักไปตามฮาลาตูอิ ("ถนนกษัตริย์") ถนนกษัตริย์เป็นชื่ออย่างเป็นทางการของถนนเส้นนี้ และจากชื่อก็สื่อถึงว่าเป็นถนนเส้นสุดท้ายที่พระมหากษัตริย์ตองงาทุกพระองค์ได้เดินทางในรัชสมัยของแต่ละพระองค์ เพื่อมุ่งสู่สุสานของพระองค์ที่มาลาเอกูลา ถนนแห่งนี้ยังเป็นที่รู้จักในชื่อฮาลาไปนี ("ถนนไพน์") เนื่องจากว่ามีการปลูกต้นสนฉัตร (ต้นไม้หลวงของตองงา) โดยชาวยุโรปตามแนวถนน แต่ปัจจุบันไม่มีปรากฎแล้ว เนื่องจากรากหยั่งลึกถึงน้ำเค็มใต้ดิน สุสานแห่งนี้ได้รับการสถานาเมื่อพระมหากษัตริย์ตองงายุคใหม่พระองค์แรก (พระเจ้าจอร์จ ตูโปอูที่ 1) สวรรคต หลุมฝังพระศพของพระองค์ตั้งอยู่ใจกลางของทุ่ง ซึ่งสามารถมองเห็นได้จากบริเวณพระราชวังไปตามฮาลาตูอิ
ศัพท์คำว่า "มาลาเอ" มีความหมายในภาษาตองงาว่า (หมู่บ้าน)-สีเขียว, สวน, สนามเด็กเล่นและอื่น ๆ แต่ยังเป็นคำราชาศัพท์ของคำว่า "สุสาน" อีกด้วย ส่วน "กูลา" มีความหมายว่า "สีแดง" ที่มาของชื่อเช่นนี้เป็นการระลึกถึงเทศกาลที่มีชื่อเสียงคือ "กาโตอางากูลา"  หรือเทศกาลแดงที่จัดขึ้น ณ ที่แห่งนี้เมื่อ ค.ศ. 1885 เทศกาลดังกล่าวเป็นการระดมเงินทุนสำหรับวิทยาลัยตองงา (ซึ่งมีสีประจำสถาบันเป็นสีชาด เปิดทำการใน ค.ศ. 1882) และในวันนั้นทุกคนต่างสวมชุดสีแดง
วัดเจดีย์สี่ห้อง

วัดเจดีย์สี่ห้อง เป็นโบราณสถานทางตอนใต้ของอุทยานประวัติศาสตร์สุโขทัย คาดว่าสร้างราวพุทธศตวรรษที่ 20
ลักษณะทางกายภาพ.
โบราณสถานล้อมรอบด้วยคูน้ำ พระบาทสมเด็จพระมงกุฏเกล้าเจ้าอยู่หัว ทรงสันนิษฐานว่า "วัดเจดีย์สี่ห้องที่อยู่ห่างจากวัดเชตุพนไปทางทิศตะวันออก 2 เส้น (80 เมตร) นั้น อาจเป็นวัดเดียวกัน เนื่องจากตั้งอยู่ใกล้กันและวัดเชตุพนไม่ปรากฏซากวิหารหรืออุโบสถ และวัดเจดีย์สี่ห้องอาจเป็นวัดที่สร้างขึ้นภายหลังวัดเชตุพนที่หมดความสำคัญลงแล้ว" 
ศักดิ์ชัย สายสิงห์ ให้ข้อคิดเห็นว่า "วัดเจดีย์สี่ห้องเป็นคนละวัดกับวัดเชตุพนที่อยู่ติดกัน เนื่องจากทั้งวัดเชตุพนและวัดเจดีย์สี่ห้องต่างก็มีคูน้ำล้อมรอบ ซึ่งเป็นลักษณะหนึ่งของวัดสมัยสุโขทัยที่จะมีคูน้ำล้อมรอบเป็นขอบเขต ส่วนอุโบสถที่ตั้งยู่ทางทิศตะวันออกนั้นมีคูน้ำล้อมรอบต่างหาก อาจเป็นอุโบสถที่ใช้ร่วมกันระหว่างวัดเชตุพนกับวัดเจดีย์สี่ห้อง หรืออาจเป็นอุโบสถของวัดอื่นอีกวัดหนึ่งก็ได้ เพราะบริเวณรอบอุโบสถหลังนี้ถูกรบกวนโดยการปรับหน้าดินจากการทำเกษตรกรรมแล้ว"#เปลี่ยนทาง 
เจดีย์.
เจดีย์ประธาน เป็นทรงระฆังกลมส่วนยอดของเจดีย์ได้พังทลายลง คงปรากฏส่วนปล้องไฉนตกอยู่ที่ฐานเจดีย์ 
ฐานเจดีย์ประธานมีภาพปูนปั้นประดับอยู่โดยรอบ ปั้นเป็นรูปบุคคล รูปบุรุษและสตรี สวมอาภรณ์และเครื่องประดับต่าง ๆ กัน ในมือถือภาชนะมีพันธุ์พฤกษางอกโผล่พ้นออกมาแสดงถึงความเจริญงอกงามและความอุดมสมบูรณ์ ภาชนะนี้เรียกว่า หม้อปูรณฆฏะ#เปลี่ยนทาง 
รูปบุคคลที่กล่าวถึงนี้หากพิจารณาบริเวณศีรษะจะสังเกตเห็นร่องรอยนาคหลายเศียรแผ่พังพานอยู่ด้านหลัง จึงแปลความหมายได้ว่า คือ มนุษยนาค ซึ่งถือว่าเป็นเทพอยู่ในโลกบาดาลตามแบบอย่างคติที่นิยมในลังกา นอกจากนี้ ยังมีปูนปั้นรูปช้างและสิงห์ประดับอยู่ด้วย และมีพบที่สุทัยชัดเจนเพียงแห่งเดียว การประดับมนุษยนาคสลับกับการสิงห์ขี่ช้างแสดงให้เห็นถึงรูปแบบและคติการสร้างที่เป็นแบบพื้นบ้านแล้ว ดังนั้นวัดนี้จึงน่าจะอยู่ในสมัยสุโขทัยตอนปลาย
รายชื่อผู้นำประเทศ พ.ศ. 2564

นี่คือ รายชื่อผู้นำประเทศ พ.ศ. 2564 โดยจำแนกตามแผนโลกของสหประชาชาติและเรียงลำดับรายชื่อประเทศตามตัวอักษรในภาษาไทย ดังนี้
ทวีปยุโรป.
ยุโรปตะวันตก.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
แชมเชอ ฆัลดายาโกฟ

แชมเชอ ฆัลดายาโกฟ (15 สิงหาคม ค.ศ. 1937 ที่เตมีร์ลานอฟกา จังหวัดคาซัคสถานใต้ – 29 กุมภาพันธ์ ค.ศ. 1992 ที่อัลมาเตอ ประเทศคาซัคสถาน) เป็นนักแต่งเพลงชาวคาซัคสถาน ในตอนแรกมีชื่อว่าแชมเชอ โดนบาเยฟ  แต่หนีออกจากโรงเรียนและเปลี่ยนชื่อเพื่อหลีกเลี่ยงตำรวจ เขาเริ่มเล่นดนตรีตอนอายุ 17 ปี และแต่งเพลงส่วนใหญ่ในแนววอลซ์ แต่ใน ค.ศ. 1956 เขาได้แต่งเพลง "เมนิงคาซัคสตานึม" ซึ่งนูร์ซุลตัน นาซาร์บายิฟ ประธานาธิบดีคาซัคสถาน ได้ยกให้เป็นเพลงชาติใน ค.ศ. 2006
เหตุโจมตีในเอเดน พ.ศ. 2563

ในวันที่ 30 ธันวาคม ค.ศ. 2020 เครื่องบินบรรทุกสมาชิกรัฐบาลเยเมนชุดใหม่ได้ลงจอดที่ท่าอากาศยานนานาชาติเอเดนทางตะวันตกเฉียงใต้ของประเทศเยเมน ทันใดที่ผู้โดยสารเดินออกจากอากาศยาน ได้เกิดเหตุระเบิดและเหตุกราดยิงขึ้นในพื้นที่ท่าอากาศยาน ส่งผลให้มีผู้เสียชีวิต 25 รายและบาดเจ็บอีก 110 ราย
ในบรรดาผู้เสียชีวิต ไม่มีรายใดที่เป็นคณะที่เดินทางมากับเครื่องบิน และคณะรัฐมนตรีเยเมนได้ถูกนำตัวส่งไปยังวังมัสฮีกโดยทันทีเพื่อความปลอดภัย วังแห่งนี้ในเวลาต่อมามีรายงานว่าตกเป็นเป้าการโจมตีเช่นกัน
ภูมิหลัง.
เพื่อเป็นการรับมือกับการต่อสู้ระหว่างรัฐบาลเยเมนและกลุ่มแบ่งแยกดินแดน สภาเปลี่ยนผ่านทางใต้ ได้มีการจัดตั้งคณะรัฐมนตรีขึ้นใหม่นอกดินแดนในประเทศซาอุดีอาระเบีย ซึ่งประกอบด้วยสมาชิกจากตัวแทนของภูมิภาคต่าง ๆ ของเยเมนอย่างเท่ากัน ทั้งทางเหนือและทางใต้ เป็นผลมาจากความพยายามในการเจรจาอย่างหนักในซาอุดีอาระเบีย และมีเป้าหมายเพื่อยุติการต่อสู้ระหว่างทั้งสองกลุ่ม และรวมพลังไปเพื่อต่อสู้กับกบฏฮูษีในสงครามกลางเมืองที่ดำเนินอยู่แทน
โทนีฮอกส์โปรสเกตเตอร์ 2

โทนีฮอกส์โปรสเกตเตอร์ 2  เป็นวิดีโอเกมแนวจำลองการเล่นสเกตบอร์ด พัฒนาโดยเนเวอร์ซอฟต์ และจัดจำหน่ายโดยแอ็กทิวิชัน เป็นเกมภาคที่สองในชุดเกมกีฬา "โทนี ฮอว์ก" และวางจำหน่ายสำหรับเพลย์สเตชัน ใน ค.ศ. 2000 ก่อนที่ตัวเกมจะถูกพอร์ดลงไมโครซอฟท์ วินโดวส์, เกมบอยคัลเลอร์ และ ดรีมแคสต์ ในปีเดียวกัน ใน ค.ศ. 2001 ตัวเกมยังถูกพอร์ดลงแมคโอเอส, เกมบอยอัดวานซ์, นินเท็นโด 64 และเอกซ์บอกซ์ (เป็นส่วนหนึ่งของ "โทนีฮอกส์โปรสเกตเตอร์ 2x") และต่อมายังได้พอร์ตลงวินโดวส์โมบาย และวินโดวส์โฟน ใน ค.ศ. 2006 และไอโอเอสใน ค.ศ. 2010
"โทนีฮอกส์โปรสเกตเตอร์ 2" ได้รับการยกย่องอย่างมากเมื่อเปิดตัวและถือเป็นหนึ่งในวิดีโอเกมที่ยิ่งใหญ่ที่สุดตลอดกาลรวมถึงเป็นวิดีโอเกมกีฬาที่ได้รับคะแนนสูงสุด "โทนีฮอกส์โปรสเกตเตอร์ 2" ทุกเวอร์ชันได้รับการยกย่องทั้งจากรูปแบบการเล่นที่น่าติดตาม สภาพแวดล้อมขนาดใหญ่ กราฟิกที่มีรายละเอียด การควบคุมที่ลื่นไหลและแม่นยำ คุณสมบัติการปรับแต่ง และเพลงประกอบ โดยมีการวิพากษ์วิจารณ์เล็กน้อยที่ชี้ไปที่การไม่มีมุมกล้องในมุมมองบุคคลที่หนึ่ง และเพลงประกอบ ที่ถูกตัดทอนในเวอร์ชันนินเท็นโด 64
กรรม

กรรม  หมายถึงการกระทำ ซึ่งเป็นหลักธรรมสำคัญในพระพุทธศาสนาและศาสนาอื่น ๆ ในอินเดีย 
"กรรม" ในภาษาไทย หมายถึง หลักแห่งกรรม คำนี้สามารถกล่าวถึงหลักการทางจิตวิญญาณของเหตุภาพ ซึ่งส่วนใหญ่เรียกว่า กฎแห่งกรรม เมื่อเจตนาและการกระทำของบุคคลหนึ่ง (เหตุ) ส่งผลต่ออนาคตของบุคคลนั้น (ผล) 
หลักปรัชญาของกรรมมีความใกล้ชิดกับแนวคิดการกลับชาติมาเกิดในศาสนาแบบอินเดียหลายสำนัก (โดยเฉพาะศาสนาฮินดู, ศาสนาพุทธ, ศาสนาเชน และศาสนาซิกข์) ซึ่งกล่าวไว้ว่า กรรมในปัจจุบันส่งผลต่อชีวิตในชาติหน้าใน "สังสารวัฏ"
กฎแห่งกรรมอธิบายถึงหลักการของ เหตุและผล ในทางศีลธรรมและการกระทำ กล่าวคือทำดีได้ดี การกระทำที่ดี มีเจตนาดี จะนำมาซึ่งผลที่ดี ความสุข และความเจริญ ส่วนทำชั่วได้ชั่ว การกระทำที่ไม่ดี มีเจตนาไม่ดี จะนำมาซึ่งผลที่ไม่ดี ความทุกข์ และความเสื่อม
กรรมไม่ได้หมายถึงแค่การกระทำทางกาย วาจา เท่านั้น แต่ยังรวมถึง เจตนา ที่อยู่เบื้องหลังการกระทำนั้นด้วย เจตนาเป็นสิ่งที่สำคัญที่สุดในการกำหนดผลของกรรม
ลักษณะของกฎแห่งกรรมเป็นกฎธรรมชาติ กฎแห่งกรรมไม่ใช่การลงโทษหรือให้รางวัลจากพระเจ้าหรือสิ่งศักดิ์สิทธิ์ภายนอก แต่เป็นกฎธรรมชาติที่ทำงานด้วยตัวของมันเอง เหมือนกับกฎทางวิทยาศาสตร์อื่น ๆ
กรรมที่เราทำจะถูกสะสมไว้ และจะส่งผลเมื่อถึงเวลาและปัจจัยที่เหมาะสม
กรรมเป็นสิ่งที่จำแนกความแตกต่างของชีวิตสัตว์โลก ทำให้แต่ละคนมีรูปร่างหน้าตา สติปัญญา ฐานะ และประสบการณ์ชีวิตที่แตกต่างกัน
แม้ว่ากรรมเก่าจะส่งผล แต่กรรมใหม่ที่เราทำในปัจจุบันก็สามารถเปลี่ยนแปลงหรือบรรเทาผลของกรรมเก่าได้ การทำความดีอย่างสม่ำเสมอสามารถนำมาซึ่งผลดีที่ยิ่งใหญ่กว่าผลของกรรมชั่วในอดีต
ความสำคัญของกฎแห่งกรรม คือเป็นพื้นฐานของศีลธรรม ความเชื่อในกฎแห่งกรรมเป็นแรงจูงใจสำคัญให้ผู้คนทำความดี ละเว้นความชั่ว เพราะเชื่อว่าการกระทำของตนเองจะส่งผลต่อตนเองในอนาคต ช่วยให้เข้าใจถึงเหตุผลของความแตกต่างและความไม่เท่าเทียมกันในชีวิต สอนให้แต่ละคนมีความรับผิดชอบต่อการกระทำของตนเอง
การเข้าใจกฎแห่งกรรมสามารถนำไปสู่การปรับปรุงพฤติกรรม เจตนา และการดำเนินชีวิต เพื่อสร้างกรรมดีและหลีกเลี่ยงกรรมชั่ว
กฎแห่งกรรมไม่ใช่การกำหนดโชคชะตาตายตัว แม้ว่ากรรมในอดีตจะมีผล แต่การกระทำในปัจจุบันก็สำคัญ กรรมไม่ใช่การลงโทษ แต่เป็นผลตามธรรมชาติของการกระทำ กรรมไม่สามารถลบล้างได้ด้วยพิธีกรรม ไม่มีพิธีกรรมใดสามารถลบล้างผลของกรรมได้ สิ่งสำคัญคือการแก้ไขที่เจตนาและการกระทำ
กฎแห่งกรรมเป็นหลักธรรมที่ลึกซึ้งและมีความสำคัญอย่างยิ่งในการดำเนินชีวิตตามหลักศาสนา สอนให้เราตระหนักถึงผลของการกระทำ และมุ่งมั่นสร้างกรรมดีเพื่อความสุขและความเจริญทั้งในปัจจุบันและอนาคต
ดูเพิ่ม.
<templatestyles src="Refbegin/styles.css" />
บีปบีปไอม์อะชีป

"บีปบีปไอม์อะชีป"  เป็นเพลงแปลกใหม่ที่เผยแพร่ใน ค.ศ. 2015 และปรากฎใน "asdfmovie10" กับ "จัสแดนซ์ 2018" แนวคิดเดิมเป็นของทอมสกา ยูทูบเบอร์ชาวอังกฤษใน ค.ศ. 2014 และถูกร่วมในส่วนสั้น ๆ ในซีรีส์ "asdfmovie" เขาทำงานร่วมกับ LilDeuceDeuce นักดนตรี เพื่อแต่งเพลงฉบับเต็ม และเผยแพร่ในวันเมษาหน้าโง่ใน ค.ศ. 2017 ซึ่งกลายเป็นกระแสในทันที
เทศบาลตำบลปากพะยูน

ปากพะยูน เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลปากพะยูน ในอำเภอปากพะยูน จังหวัดพัทลุง ซึ่งเป็นที่ตั้งของศูนย์ราชการของอำเภอปากพะยูน เดิมมีฐานะเป็นสุขาภิบาลปากพะยูน ซึ่งเป็นสุขาภิบาลที่จัดตั้งแห่งแรกของจังหวัดพัทลุง ก่อนที่ต่อมาจะยกฐานะขึ้นเป็นเทศบาลตำบลใน พ.ศ. 2542 ด้วยผลของกฎหมาย นับเป็นเทศบาลตำบลแห่งแรกของอำเภอปากพะยูน ปัจจุบันเทศบาลตำบลปากพะยูนมีประชากร 3,361 คน
พื้นที่เทศบาลตำบลปากพะยูน มีขนาดพื้นที่ค่อนข้างเล็ก ประชาชนมีการตั้งถิ่นฐานแบบกระจายตัวตามแนวถนนของทางหลวงแผ่นดิน และถนนเทศบาลต่าง ๆ ถนนหารเทา–ปากพะยูน และถนนซอยต่าง ๆ โดยจำแนกการใช้ประโยชน์ที่ดินออก เป็นบริเวณที่อยู่อาศัยของชุมชน อยู่ห่างจากตัวจังหวัดพัทลุง 66 กิโลเมตร สามารถเดินทางมาได้โดยทางตามเส้นทางหลวงแผ่นดินหมายเลข 4043 จากอำเภอป่าบอน เข้าทางด้านทิศตะวันตกเฉียงใต้ และตามเส้นทางหลวงแผ่นดิน หมายเลข 4181 เข้าทางด้านทิศตะวันออกเฉียงใต้ สภาพสังคมมีโรงเรียนทั้งหมดสองแห่งและมีโรงพยาบาลหนึ่งแห่ง คือ โรงพยาบาลปากพะยูน
การระบาดทั่วของโควิด-19 ในประเทศไต้หวัน

การระบาดทั่วของโควิด-19 ในประเทศไต้หวัน เป็นส่วนหนึ่งของการระบาดทั่วโลกของโรคติดเชื้อไวรัสโคโรนา 2019 (COVID-19) ซึ่งเกิดจากไวรัสโคโรนาสายพันธุ์ใหม่ (SARS-CoV-2) การระบาดทั่วของโรคนี้ส่งผลกระทบในประเทศไต้หวันน้อยกว่าประเทศอุตสาหกรรมอื่น ๆ โดยมีผู้เสียชีวิตทั้งหมดเจ็ดราย ณ วันที่ 11 พฤษภาคม ค.ศ. 2020 จำนวนผู้ป่วยเพิ่มสูงสุดคือในวันที่ 6 เมษายน ที่ 307 ราย ซึ่งส่วนใหญ่นำเข้ามาในประเทศอย่างท่วมท้น
ไวรัสดังกล่าวได้รับการยืนยันว่าแพร่กระจายไปยังไต้หวันในวันที่ 21 มกราคม ค.ศ. 2020 โดยผู้ป่วยรายแรกเป็นหญิงอายุ 50 ปีที่สอนหนังสืออยู่ที่อู่ฮั่น ประเทศจีน รัฐบาลไต้หวันได้บูรณาการข้อมูลจากระบบการดูแลสุขภาพแห่งชาติ, หน่วยงานตรวจคนเข้าเมือง และศุลกากร เพื่อช่วยในการระบุและตอบสนองต่อไวรัส ความพยายามของรัฐบาลได้ประสานงานผ่านศูนย์บัญชาการสุขภาพแห่งชาติ (NHCC) ของศูนย์ควบคุมโรคไต้หวัน ซึ่งจัดตั้งขึ้นเพื่อช่วยในการจัดการภัยพิบัติสำหรับโรคระบาดหลังจากการระบาดของโรคซาร์ส ค.ศ. 2002–2004
"วารสารสมาคมการแพทย์แห่งอเมริกา"ระบุว่าไต้หวันได้ดำเนินการตามลิสต์ที่แยกเป็นส่วนสัดใน 124 รายการเพื่อป้องกันการแพร่กระจายของโรค รวมถึงการตรวจคัดกรองเที่ยวบินจากจีนแผ่นดินใหญ่ก่อนกำหนดและการติดตามผู้ป่วยแต่ละราย
การรับมือกับการระบาดของไต้หวันควบคู่ไปกับเพื่อนบ้านในภูมิภาค เช่น ประเทศสิงคโปร์ และประเทศเกาหลีใต้ ซึ่งได้รับการยกย่องจากนานาชาติในเรื่องประสิทธิภาพในการกักตัวผู้คนและการตรวจอย่างกว้างขวาง ณ วันที่ 2 มกราคม มีการตรวจ 290,540 คนในไต้หวัน โดยส่วนใหญ่ไม่ได้ยืนยันการวินิจฉัยว่าเป็นโรคโควิด-19
ตั้งแต่วันที่ 19 มีนาคมเป็นต้นไป ชาวต่างชาติถูกห้ามไม่ให้เข้าไต้หวัน โดยมีข้อยกเว้นบางประการ เช่น ผู้ที่ทำสัญญาทางธุรกิจที่เหลือ และผู้ที่ถือใบรับรองถิ่นที่อยู่ของคนต่างด้าวที่ถูกต้อง หนังสือรับรองทางการทูต หรือเอกสารทางการอื่น ๆ และใบอนุญาตพิเศษ ข้อจำกัดได้รับการผ่อนคลายสำหรับนักศึกษามหาวิทยาลัยต่างชาติและผู้ที่ต้องการการรักษาในไต้หวัน โดยต้องได้รับการอนุมัติจากรัฐบาลก่อน ทุกคนที่ได้แอดมิตเข้าประเทศจะต้องรับการกักกันสิบสี่วันเมื่อเดินทางมาถึง ยกเว้นผู้เดินทางเพื่อธุรกิจจากประเทศที่มีความเสี่ยงต่ำหรือปานกลางและปลอดภัย ซึ่งต้องถูกกักกันห้าหรือเจ็ดวัน และต้องส่งต่อการตรวจโควิด-19
อย่างไรก็ตาม เพื่อตอบสนองต่อการเพิ่มขึ้นอย่างรวดเร็วทั่วโลกในเดือนตุลาคมและพฤศจิกายน ค.ศ. 2020 ไต้หวันประกาศว่าตั้งแต่ 1 ธันวาคม ค.ศ. 2020 ถึง 28 กุมภาพันธ์ ค.ศ. 2021 นักท่องเที่ยวทุกคนที่เข้าและผ่านไต้หวันไม่ว่าจะเป็นสัญชาติ, แหล่งกำเนิด หรือจุดประสงค์ใดจะต้องส่งผลการตรวจโควิด-19 ที่เป็นลบภายในสามวันทำการหลังจากเดินทางมาถึง มีข้อยกเว้นสำหรับนักเดินทางที่ตอบสนองต่อเหตุฉุกเฉินของครอบครัวหรือเดินทางมาจากประเทศที่ไม่มีการตรวจตามคำขอหรือแบบชำระเงินด้วยตนเอง ซึ่งจะต้องนั่งแยกจากผู้โดยสารคนอื่น ๆ และทำการตรวจแบบชำระเงินด้วยตนเองทันทีเมื่อเดินทางมาถึงไต้หวัน
เทศบาลตำบลอ่าวพะยูน

อ่าวพะยูน เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลปากพะยูน ในอำเภอปากพะยูน จังหวัดพัทลุง เดิมมีฐานะเป็นสภาตำบลปากพะยูน ก่อนที่ต่อมาสภาตำบลปากพะยูน (เฉพาะส่วนที่อยู่นอกเขตสุขาภิบาลปากพะยูน) ได้จัดตั้งขึ้นเป็นองค์การบริหารส่วนตำบลใน พ.ศ. 2539 ต่อมาองค์การบริหารส่วนตำบลปากพะยูน ได้ขอจัดตั้งเป็นเทศบาลตำบล จึงได้เปลี่ยนชื่อองค์การบริหารส่วนตำบลปากพะยูน เป็นองค์การบริหารส่วนตำบลอ่าวพะยูน และจัดตั้งเป็นเทศบาลตำบลอ่าวพะยูน ใน พ.ศ. 2551 เพื่อไม่ให้ชื่อซ้ำกับเทศบาลตำบลปากพะยูน นับเป็นเทศบาลตำบลแห่งที่ 2 ของอำเภอปากพะยูน ปัจจุบันเทศบาลตำบลอ่าวพะยูนมีประชากร 4,633 คน
พื้นที่เทศบาลตำบลอ่าวพะยูน ตั้งอยู่ตั้งอยู่ทางทิศตะวันตกเฉียงใต้ของอำเภอปากพะยูน พื้นที่ตั้งติดกับทะเลสาบสงขลา บริเวณอ่าวบางเตง พื้นที่ตั้งเป็นพื้นที่ราบลุ่มชายทะเลอยู่ห่างจากที่ว่าการอำเภอปากพะยูนประมาณ 200 เมตร ที่มาของชื่อเทศบาล มาจากองค์การบริหารส่วนตำบลปากพะยูนยกฐานะเป็นเทศบาล จึงจำเป็นต้องเปลี่ยนชื่อเพื่อไม่ให้ซ้ำกับเทศบาลตำบลปากพะยูนจึงมีการประชาคมเพื่อตั้งชื่อใหม่ จึงมีข้อสรุปให้เป็นเทศบาลตำบลอ่าวพะยูน เพื่อให้มีชื่อเดิมติดอยู่บ้างจึงใช้คำว่า"อ่าว" แทนคำว่า "ปาก"
มาริต เบาเมสเตอร์

มาริต เบาเมสเตอร์ (17 มิถุนายน ค.ศ. 1988 –) เป็นนักกีฬาเรือใบจากประเทศเนเธอร์แลนด์
เบาเมสเตอร์ได้รับรางวัลเหรียญทองในประเภทเลเซอร์เรเดียลใน|โอลิมปิกฤดูร้อน 2016 ที่รีโอเดจาเนโร และรางวัลเหรียญเงินในโอลิมปิกฤดูร้อน 2012 ที่เวย์เมาธ์ รวมถึงเธอได้รับรางวัลนักกีฬาเรือใบโลกแห่งปี
ตำบลหารเทา

หารเทา เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลหารเทา ในอำเภอปากพะยูน จังหวัดพัทลุง เดิมมีฐานะเป็นสภาตำบลหารเทา จัดตั้งเป็นสภาตำบลหลังจากที่แยกตัวออกจากตำบลฝาละมี ก่อนที่จะยกฐานะเป็นองค์การบริหารส่วนตำบลหารเทาใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2551 นับเป็นเทศบาลตำบลแห่งที่ 3 ของอำเภอปากพะยูน ตั้งขึ้นพร้อมกับเทศบาลตำบลอ่าวพะยูน ปัจจุบันเทศบาลตำบลหารเทามีประชากร 10,019 คน
พื้นที่เทศบาลตำบลหารเทาเป็นที่ตั้งของสถานีรถไฟหารเทา เป็นสถานีรถไฟชั้น 2 ตั้งอยู่ที่ตำบลหารเทา อำเภอปากพะยูน จังหวัดพัทลุง ซึ่งเป็นสถานีรถไฟประจำอำเภอปากพะยูน อยู่ห่างจากสถานีรถไฟกรุงเทพเป็นระยะทาง 888.68 กิโลเมตร มีขบวนรถให้บริการทั้งหมด 12 ขบวนต่อวัน ให้บริการด้านการโดยสารและรับ-ส่งสินค้าห่อวัตถุ ไปยังสถานีที่ขบวนรถหยุดในเส้นทางสายใต้ และรับจองตั๋วรถไฟทุกสายทุกขบวนล่วงหน้าได้ไม่เกิน 60 วัน และสภาพสังคมมีโรงเรียนทั้งหมดหกแห่งและมีโรงพยาบาลส่งเสริมสุขภาพตำบลสองแห่ง
สวนสนประดิพัทธ์

สวนสนประดิพัทธ์ หรือเรียกสั้น ๆ ว่า "สวนสน" เป็นสถานที่พักผ่อนที่ตั้งอยู่ในตำบลหนองแก อำเภอหัวหิน จังหวัดประจวบคีรีขันธ์ เป็นชายหาดเงียบสงบที่ขนานกับแนวสนประดิพัทธ์ เดิมเป็นพื้นที่ในความรับผิดชอบของศูนย์การทหารราบ ก่อตั้งขึ้นเพื่อให้เป็นสถานพักฟื้นและพักผ่อนของข้าราชการกองทัพบกและครอบครัว ซึ่งเรียกชื่อเป็นทางการว่า "สถานพักฟื้นและพักผ่อนกองทัพบก สวนสนประดิพัทธ์" 
ประวัติ.
สถานพักฟื้นและพักผ่อนกองทัพบก หรือในที่รู้จักในชื่อสวนสนประดิพัทธ์ มีที่มาจากสนประดิพัทธ์ที่มีปลูกเป็นแนวยาวจำนวนมาก เดิมอยู่ในความรับผิดชอบของกรมป่าไม้ ต่อมาได้โอนให้กองทัพบกให้ใช้ในกิจการทางทหารเป็นโรงเรียนเสนาธิการทหารบก ปัจจุบันได้ปรับปรุงให้เป็นที่พักผ่อนหย่อนใจของข้าราชการกองทัพบก ภายในมีการพัฒนาสวนสนประดิพัทธ์ให้เป็นสถานพักฟื้นและพักผ่อนกองทัพบก เพื่อให้เป็นสวัสดิการของข้าราชการกองทัพบกและข้าราชการทั่วไป และเปิดให้ประชาชนท้วไปใช้บริการด้วย นอกจากนั้นยังพัฒนาให้มีศูนย์พัฒนากีฬากองทัพบก สวนสนประดิพัทธ์ 
สวนสนประดิพัทธ์เป็น 1 ใน 6 สถานพักตากอากาศในความรับผิดชอบของกองทัพบก คือ บางปู จังหวัดสมุทรปราการ, สวนสนประดิพัทธ์แห่งที่ 1 และ 2 จังหวัดประจวบฯ, หาดเจ้าสำราญ มณฑลทหารบกที่ 15 จังหวัดเพชรบุรี, ล้านนา มณฑลทหารบกที่ 33 จังหวัดเชียงใหม่ และสถานพักฟื้นและพักผ่อน มณฑลทหารบกที่ 37 จังหวัดเชียงราย
ปัจจุบัน ในเดือนกุมภาพันธ์ พ.ศ. 2563 ได้มีการเปลี่ยนแปลงรูปแบบการบริหารงานของสถานพักฟื้นและพักผ่อนกองทัพบก สวนสนประดิพัทธ์ จ.ประจวบคีรีขันธ์ จากสวัสดิการภายในเป็นสวัสดิการในเชิงธุรกิจ จากที่จัดทำบันทึกข้อตกลงโครงการการจัดสวัสดิการในเชิงธุรกิจ ร่วมกับกรมธนารักษ์ โดยแบ่งออกเป็น 4 กิจการ (ระยะเวลาของสัญญาตั้งแต่วันที่ 1 เมษายน 2563 – 31 มีนาคม 2566) คือ 
ที่ตั้งและการเดินทาง.
สวนสนประดิพัทธ์ตั้งอยู่บริเวณบ้านหนองแก ตำบลหนองแก อำเภอหัวหิน จังหวัดประจวบคีรีขันธ์ โดยมีเขาตะเกียบคั่นระหว่างหาดหัวหิน และหาดสวนสนประดิพัทธ์ สวนสนประดิพัทธ์มีพื้นที่รวมทั้งสิ้น 1,065 ไร่ 1 งาน 86 ตารางวา ระยะทางห่างจากกรุงเทพ ฯ ประมาณ 190 กม. ห่างจากตัวเมืองหัวหิน 8 กิโลเมตร 
ทางราง.
สามารถโดยสารรถไฟ โดยมีบริการรถไฟนำเที่ยวสวนสนประดิพัทธ์ ขบวนที่ 911/912 ออกจากสถานีรถไฟหัวลำโพง และหยุดจอดที่สถานีสามเสน, ชุมทางบางซื่อ, บางบำหรุ, ศาลายา, นครปฐม, ชุมทางหนองปลาดุก, ราชบุรี, เพชรบุรี, ชะอำ รวมถึงสถานีรถไฟหัวหินและจอดที่หยุดรถสวนสนประดิพัทธ์โดยเฉพาะ โดยเปิดให้บริการทุกวันเสาร์ วันอาทิตย์ และวันหยุดราชการ (ยกเว้นเทศกาลปีใหม่และสงกรานต์) และยังสามารถโดยสารรถไฟโดยสารธรรมดา ขบวนที่ 255/254 ธนบุรี - หลังสวน - ธนบุรี ซึ่งมีให้บริการทุกวันและจอดทุกสถานี/ที่หยุดรถ 
ทางน้ำ.
ท่าเรือเฟอร์รี่ หัวหิน - พัทยา (ท่าเรือเขาตะเกียบ) ให้บริการข้ามฟากอ่าวไทย ไปท่าเรือแหลมบาลีฮาย พัทยาใต้ วันละ 1 เที่ยว ใช้เวลาประมาณ 2 ชั่วโมง
ไมเคิล แมคอินทายร์

ไมเคิล ฮะเซิน เจมส์ แมคอินทายร์ (เกิด 21 กุมภาพันธ์ 1976) เป็นตลก, นักเขียน และผู้ดำเนินรายการโทรทัศน์ชาวอังกฤษ ในปี 2012 เขาเป็นตลกสแตนด์อัปคอเมดีที่มีรายได้มากที่สุดในโลก นอกจากการทำสแตนด์อัปคอเมดีแล้ว เขายังเคยเป็นผู้ดำเนินรายการตลกบนช่องบีบีซีวัน "ไมเคิล แมคอินทายส์คอเมดีโรดโชว์", ปรากฏตัวใน "ไลฟ์แอทดิอะพอลโล" จำนวนสามตอน และเคยเป็นกรรมการใน "Britain's Got Talent" เมื่อปี 2011 ในปัจจุบันเขาเป็นผู้สร้างสรรค์และดำเนินรายการแซเทอร์เดย์ไนท์ บนช่องบีบีซีวัน รายการ "ไมเคิล แมคอินทายส์บิ๊กโชว์"
กานเล

กานเล  หรือ กานเลบอร์โด  เป็นขนมอบชนิดหนึ่งจากฝรั่งเศส มีลักษณะเป็นทรงกระบอกขนาดเล็ก มีความสูงไม่เกิน 5 เซนติเมตร เนื้อในเป็นคัสตาร์ดนุ่มและมีโพรงอากาศเล็กน้อย ผิวด้านนอกมีสีน้ำตาลไหม้และมีความกรอบ รอบ ๆ บากเป็นร่อง ส่วนด้านบนเป็นแอ่ง ปรุงแต่งกลิ่นรสด้วยรัมและวานิลลา
เชื่อกันว่ากานเลมีต้นกำเนิดมาจากสำนักชี "กูว็องเดซานงซียาด" ในเมืองบอร์โดในคริสต์ศตวรรษที่ 15 หรืออาจเป็นคริสต์ศตวรรษที่ 18 คำว่า สมัยใหม่มีต้นกำเนิดมาจากภาษากัสกอญซึ่งพูดกันในเมืองบอร์โดและพื้นที่ส่วนใหญ่ทางภาคตะวันตกเฉียงใต้ของฝรั่งเศสจนกระทั่งคริสต์ศตวรรษที่ 19 ปัจจุบันกานเลมีจำหน่ายทั่วไปในร้านขนมฝรั่งเศสทั้งในฝรั่งเศสและประเทศอื่น ๆ